இந்த இடம் அனேகமாக எல்லோருக்கும் தெரியும் என்று நினைக்கிறேன். ECR ரோட்டில் புதுவையில் இருந்து சென்னை நோக்கி செல்லும் சாலையில் 10km தொலைவில் உள்ளது. ECR ரோட்டில் ஆரோவில் பிரியும் சாலையின் எதிர்புற சாலையில் செல்ல வேண்டும். ஒரு சாதரண கடற்கரை தான். என்ன இங்கு வெள்ளைகாரர்கள் குளித்து கொண்டு இருப்பார்கள். நாம் ஒரு குறிப்பிட்ட துரத்தில் நின்று கொண்டு தான் பார்த்து ரசிக்க முடியும் கடலை தான் சொல்கிறேன். பக்கத்தில் போய் பார்க்க வேண்டும் என்று நினைத்து நடந்தால் தூரத்தில் இருந்து “தம்பி அங்க எல்லாம் போக கூடாதுன்னு ஒரு குரல் கேக்கும்” நம் மீனவ நண்பர்கள் அறிவிக்கப்படாத பாதுகாப்பு செயலாளராக பணியாற்றி கொண்டு இருப்பார்கள். அதையும் மீறி போக முயன்றால் “……….. சொல்றோம்ல கேக்க மாட்டியா” அப்படினு மறுபடியும் ஒரு குரல் கேக்கும். அதையும் மீறி போக முயன்றால் தைரியசாலியாக தான் இருக்க வேண்டும். Two wheelerல போன வசதியா இருக்கும். நான் MNGPயில் படிக்கும் பொழுது காலேஜ் ஸ்டிரைக் என்றால் நண்பர்கள் எல்லோரும் சேர்ந்து 10KM சைக்கிளில் பயணித்து செல்வோம். போய் மணிக்கணக்கில் குளிப்போம். ஆனால் தயவு செய்து குளிக்காதிர்கள். கொஞ்சம் ஆபத்து..